911Yo a lego ka lehwafeng la Ramadulagodimo,
a dulago a šireleditšwe ke Ramaatlaohle,
2a ka re go yena:
“Ke wena setšhabelo sa ka le sebo sa ka;
o Modimo yo ke mmotilego.”
3Gobane ke yena a go phefišago mereo ya barei le malwetši a mašoro.
4O go šireletša ka diphego tša gagwe;
o bolokega ge o hlokometšwe ke yena.
O botegela go go šireletša le go go phemela.
5O ka se boife dikotsi tša bošego,
goba go hlaselwa mosegare,
6le ge e le mauba a a welago batho bošego,
goba malwetši a a bolayago mosegare.
7Le ge ba sekete ba ka bolawa kgauswi le wena,
ba dikete tše lesome ka mathoko ohle a gago,
wena o ka se kgwathwe ke selo.
8O tla no lebelela ka mahlo,
wa bona ka moo bakgopo ba otlwago ka gona,
9ka gobane Morena ke setšhabelo sa gago,
Yogodimodimo o mo dirile sebo sa gago.
10O ka se welwe ke kotsi, goba lapa la gago la welwa ke leuba.
11
Luk. 4:10
Modimo o tla laela barongwa ba gagwe gore ba go hlokomele,
ba go šireletše gohle mo o yago gona.
12
Luk. 4:11
Ba tla go kuka gore o se thetšwe ke maswika.
13
O tla gata ditau le dinoga,
wa gataka ditawana le dipeetla.
14Modimo o re:
“Ke tla phološa yo a nthatago,
ka šireletša yo a ntlhomphago.
15Ge a nthapela ke tla mo kwa;
ge a le mathateng ke tla ba le yena.
Ke tla mo hlakodiša, ka mo hlompha.
16Ke tla mo kgotsofatša ka bophelo bjo botelele;
ke tla mo thabiša ka go mo phološa.”
nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn unk fuv_Latn nso_Latn nso_Latn unk fuv_Latn nso_Latn unk nso_Latn tsn_Latn tsn_Latn nso_Latn nso_Latn nso_Latn nso_Latn nso_Latn nso_Latn nso_Latn